In nomine Verbi incarnati, ego Agia dono Deo et sanctis apostolis ejus Petro et Paulo et ad locum Cluniacum aliquid ex reditibus meis que sunt site in pago Matisconensi, in villa Varinga, hoc est curtilum cum manso et unam vineam; terminat autem a mane via publica, a medio die terra Ingelelmi, a certio terra Aytoardi, a sero terra Sancti Petri. Hanc autem donationem facio in eo tenore, ut quamdiu vixero teneam et possideam; et post meum discessum ad supradictum locum perveniat. Omni autem anno, in vestitura, duos sextarios persolvam. Si autem filium habuero qui servitium persolvat, teneat in benefacto. Actum Cluniaco publice. S. Agie, qui fieri et firmare rogavit. S. Rodgerii. S. Heldini. S. Amalberti. S. Otberti. S. Heymardi. S. Hyliardi. S. Rodberti. S. Aylberti. Data mense maio, regnante Hugone anno VIIIvo. Rotbertus scripsit.